CHO ออกหุ้นกู้แปลงสภาพ 30 ลบ. ให้ “AO Fund-AO Fund1”
CHO ออกหุ้นกู้แปลงสภาพครั้งที่ 7/2564 มูลค่ารวม 30 ลบ. ให้ “AO Fund-AO Fund1” ครบกำหนด 15 มิ.ย.67
CHO ออกหุ้นกู้แปลงสภาพครั้งที่ 7/2564 มูลค่ารวม 30 ลบ. ให้ “AO Fund-AO Fund1”
15 ก.ย. 2564

บริษัท ช ทวี จำกัด (มหาชน) หรือ CHO เปิดเผยว่า ตามที่บริษัทได้จัดประชุมวิสามัญผู้ถือหุ้น ครั้งที่ 1/2564 เมื่อวันที่ 25 พ.ค.64 ที่ผ่านมานั้น ได้มีมติอนุมัติการออกและเสนอขายหุ้นกู้แปลงสภาพ โดยมีมูลค่ารวมไม่เกิน 400 ล้านบาท อัตราดอกเบี้ย 2% ต่อปี อายุ 3 ปี ให้แก่ผู้ลงทุนโดยเฉพาะเจาะจง ได้แก่ Advance Opportunities Fund (AO Fund) และ Advance Opportunities Fund 1 (AO Fund 1) ซึ่งบุคคลดังกล่าวไม่เป็นบุคคลที่เกี่ยวโยงของบริษัท
โดยเมื่อวันที่ 1 ก.ย.64 บริษัทฯ ได้ดำเนินการทำสัญญาออกหุ้นกู้แปลงสภาพ “หุ้นกู้แปลงสภาพระยะยาวของบริษัท ช ทวี จำกัด (มหาชน) หรือ CHO ครั้งที่ 7/2564 ครบกำหนดไถ่ถอนปี พ.ศ. 2567 จำนวน 30 ล้านบาท ให้แก่ AO Fund จำนวน 20 ล้านบาท และ AO Fund 1 จำนวน 10 ล้านบาท หุ้นกู้แปลงสภาพดังกล่าวจะครบกำหนดในวันที่ 15 มิ.ย.67 เว้นแต่จะมีการใช้สิทธิแปลงสภาพก่อนครบกำหนดไถ่ถอน